**B O S N A I H E R C E G O V I N A**

**FEDERACIJA BOSNE I HERCEGOVINE**

**U N S K O - S A N S K I K A N T O N**

**GRAD BOSANSKA KRUPA**

**GRADSKI ORGAN UPRAVE**

**Broj: 07-11-5-9760/23**

Bosanska Krupa, 19.01.2024.godine

 Na osnovu člana člana 69. stav (2) tačka d) Zakona o javnim nabavkama („Službeni glasnik BiH“, broj: 39/14 i 59/22), u otvorenom postupku nabavke radova s namjerom provođenja e-aukcije – Uređenje javnih površina – Ul. 511. Slavne brdske brigade i Trg Alije Izetbegovića, segment V – javna rasvjeta, Gradonačelnik Grada Bosanska Krupa, kao rukovodilac ugovornog organa donosi:

**ODLUKU**

**o odbacivanju ponuda i poništenju postupka nabavke**

1. **Odbacuju se kao nepravilne** ponude ponuđača **d.o.o. „ELMONT“ Bosanska Krupa „NEXEN“ d.o.o. Banja Luka**  **i** **„DEMA&S“ d.o.o. Mostar** u postupku nabavke radova- **Uređenje javnih površina – Ul. 511. Slavne brdske brigade i Trg Alije Izetbegovića, segment V – javna rasvjeta**, **jer ponude ponuđača nisu pripremljena u skladu sa tenderskom dokumentacijom.**
2. **Poništava se** postupak nabavke radova- **Uređenje javnih površina – Ul. 511. Slavne brdske brigade i Trg Alije Izetbegovića, segment V – javna rasvjeta,** koji je objavljen dana 14.12.2023. godine na Portalu javnih nabavki -Obavještenje o nabavci broj: 1272-1-3-173-3-160/23 od 14.12.2023. godine - objavljeno na portalu JN,  **jer nijedina zaprimljena ponuda nije prihvatljiva.**
3. **Odluka stupa na snagu danom donošenja.**

**O b r a z l o ž e n j e**

Postupak javne nabavke pokrenut je odlukom o pokretanju postupka javne nabavke broj: 07-11-5-9760/23 od 14.12.2023. godine. Javna nabavka je provedena putem otvorenog postupka s namjerom provođenja e-aukcije– **Uređenje javnih površina – Ul. 511. Slavne brdske brigade i Trg Alije Izetbegovića, segment V – javna rasvjeta**. Obavještenje o nabavci broj: 1272-1-3-173-3-160/23 od 14.12.2023. godine - objavljeno na portalu JN (TD preuzelo ukupno 14 ponuđača) i u „Službenom glasniku BiH“, broj: 86/23 od 22.12.2023. godine.

Po objavljenom obavještenju rok za prijem ponuda je bio 4.1.2024. godine do 14,00 sati. Do označenog roka za prijem ponuda na protokol Ugovornog organa pristigle su 3 (tri) ponude, a što je vidljivo iz tabelarnog pregleda dostavljenog od strane službenice koja radi na protokolu ugovornog organa i to ponude:

1. **„DEMA&S“ d.o.o. Mostar,** broj protokola: 07-11-5-9760-2/23, zaprimljena dana 29.12.2023. godina u 12:00 sati
2. **d.o.o. „ELMONT“ Bosanska Krupa,** broj protokola: 07-11-5-9760-3/23, zaprimljena dana 4.1.2024. godina u 10:35 sati
3. **„NEXEN“ d.o.o. Banja Luka,** broj protokola: 07-11-5-9760-4/23, zaprimljena dana 4.1.2024. godina u 11:22 sati

Komisija za provođenje postupka javne nabavke je u skladu sa tenderskom dokumentacijom dana 4.1.2024. godine u 14,00 sati izvršila javno otvaranje ponuda i na zapisnik konstatovala:

1. **Ponuđač „DEMA&S“ d.o.o. Mostar,** dostavljena ponuda uredno zapakovana (original i kopija) i bez vidnih oštećenja, ponudio je:

cijena ponude: **66.520,00 KM bez PDV**

iznos PDV:  **11.308,40 KM PDV**

ukupna cijena ponude:  **77.828,40 KM sa PDV- om**

Nema popusta.

1. **Ponuđač d.o.o. „ELMONT“ Bosanska Krupa,** dostavljena ponuda uredno zapakovana (original i kopija) i bez vidnih oštećenja, ponudio je:

cijena ponude: **66.610,00 KM bez PDV**

iznos PDV:  **11.323,70 KM PDV**

ukupna cijena ponude:  **77.933,70 KM sa PDV- om**

Nema popusta.

1. **Ponuđač „NEXEN“ d.o.o. Banja Luka,** dostavljena ponuda uredno zapakovana (original i kopija) i bez vidnih oštećenja, ponudio je:

cijena ponude: **66.666,67 KM bez PDV**

iznos PDV:  **11.333,33 KM PDV**

ukupna cijena ponude:  **78.000,00 KM sa PDV- om**

Nema popusta.

Komisija za provođenje postupka javne nabavke je na sastancima izvršila evaluaciju dostavljenih ponuda i konstatovala sljedeće:

-da ponuda ponuđača **d.o.o. „ELMONT“ Bosanska Krupa** **nije pripremljena u skladu sa tenderskom dokumentacijom** (nije dostavljen dokaz o registraciji za obavljanje djelatnosti koja je predmet nabavke), pa je **shodno tački 14. tenderske dokumentacije predložila ugovornom organu da ponudu ponuđača d.o.o. „ELMONT“ Bosanska Krupa**  **odbaci kao nepravilnu.**

**-** da je ponuda ponuđača **„DEMA&S“ d.o.o. Mostar** potpuna, ali da se ponuđač **nije pridržavao zahtjeva i uslova iz tenderske dokumentacije jer je ponudio ekvivalent koji ne zadovoljava tražene karakteristike svjetiljke.**

U ponudi ponuđača **„DEMA&S“ d.o.o. Mostar u Obrascu za cijenu ponude za radove, u stavci r.br. 2. Nabavka i montaža svjetiljke za uličnu rasvjetu, na predviđeno mjesto ponuđač je dopisao ekvivalent: „*LPU-20 LUMINOS 44W*“, što je ispod karakteristika traženih specifikacijom (traženo je: „... - LED svjetiljkom 44,5W, 230V...“);**

- da je ponuda ponuđača **„NEXEN“ d.o.o. Banja Luka** potpuna, ali da se ponuđač **nije pridržavao zahtjeva i uslova iz tenderske dokumentacije jer je ponudio ekvivalent koji ne zadovoljava tražene karakteristike svjetiljke.**

U ponudi ponuđača **„NEXEN“ d.o.o. Banja Luka u Obrascu za cijenu ponude za radove, u stavci r.br. 2. Nabavka i montaža svjetiljke za uličnu rasvjetu, na predviđeno mjesto ponuđač je dopisao ekvivalent tip: „*CHz Lighting ST 29 – 44W*“, što je ispod karakteristika traženih specifikacijom (traženo je: „... - LED svjetiljkom 44,5W, 230V...“).**

Tačkom 14. tenderske dokumentacije određeno je:

*„...Pri pripremi ponude ponuđač se mora pridržavati zahtjeva i uslova iz tenderske dokumentacije...“*

**U vezi gore navedenog Komisija je predložila ugovornom organu ponude ponuđača „DEMA&S“ d.o.o. Mostar, ponuđača „NEXEN“ d.o.o. Banja Luka i d.o.o. „ELMONT“ Bosanska Krupa, u skladu sa tačkom 14. tenderske dokumentacije, odbaci kao nepravilne.**

Komisija je konstatovala da u ovom postupku nije zaprimljena nijedna prihvatljiva ponuda, pa je predložila Ugovornom organu da poništi postupak javne nabavke -Uređenje javnih površina – Ul. 511. Slavne brdske brigade i Trg Alije Izetbegovića, segment V – javna rasvjeta u skladu sa članom 69. stav (2) tačka d) Zakona o javnim nabavkama (“Službeni glasnik BiH”, broj: 39/2014 i 59/2022).

S obzirom na sve gore navedeno Ugovorni organ je prihvatio prijedlog Komisije i odlučio kao u dispozitivu Odluke, shodno članu 69. stav (2) tačka d) Zakona o javnim nabavkama („Službeni glasnik BiH“, broj: 39/14 i 59/22).

**Pouka o pravnom lijeku**

Protiv ove odluke može se izjaviti žalba najkasnije u roku od 10 (deset) dana od dana prijema ove odluke. Žalba se izjavljuje URŽ-u putem ugovornog organa u pisanoj formi direktno, elektronskim putem, ako je elektronsko sredstvo definirano kao način komunikacije u tenderskoj dokumentaciji, ili preporučenom poštanskom pošiljkom u dovoljnom broju primjeraka, a koji ne može biti manje od tri.

Obrađivač:

Selma Bužimkić, dipl. pravnik

 **GRADONAČELNIK**

Dostavljeno: Armin Halitović

1. d.o.o. „ELMONT“ Bosanska Krupa, putem e-maila
2. „NEXEN“ d.o.o. Banja Luka, putem e-maila
3. „DEMA&S“ d.o.o. Mostar, putem e-maila
4. U spis
5. Web stranica
6. a/a